2. Favrskov Forsyning A/S - Årsrapport 2020 og generalforsamling 2021 (Åben)
Tidl. politisk behandling
Forventet sagsgang
ØK, BY
Lovgrundlag
Selskabsloven, Årsregnskabsloven
SAGENS INDHOLD
Byrådet skal i denne sag bemyndige borgmesteren og kommunaldirektøren til at 
repræsentere Favrskov Kommune ved generalforsamlingen for Favrskov Forsyning A/S. Samtidig skal 
Byrådet tage stilling til årsrapport 2020.
Årsrapporten for 2020 forelægges Byrådet forud for afholdelse af den ordinære årlige generalforsamling. 
På generalforsamlingen skal årsrapporten med ledelsesberetningen, koncernregnskabet og årsregnskabet 
for Favrskov Forsyning A/S godkendes.
Bestyrelsen for Favrskov Forsyning A/S har 11. maj 2021 afholdt ordinær generalforsamling i de to 
datterselskaber Favrskov Spildevand A/S og Favrskov Affald A/S, idet de to selskaber er 100 % ejet af 
Favrskov Forsyning A/S. 
 
Da Favrskov Kommune er eneaktionær i moderselskabet Favrskov Forsyning A/S, afholdes 
generalforsamlingen 26. maj 2021 med deltagelse af borgmesteren og kommunaldirektøren sammen med 
selskabets bestyrelse, direktør og øvrige ledelse. 
 
Dagsordenen for den ordinære generalforsamling er ifølge vedtægterne:

Valg af dirigent

Bestyrelsens beretning om selskabets virksomhed i det forløbne regnskabsår

Forelæggelse af revideret årsrapport til godkendelse

Beslutning om anvendelse af overskud eller dækning af tab i henhold til den godkendte årsrapport

Valg af revisor

Eventuelt
Bestyrelsen for Favrskov Forsyning A/S har suppleret dagsordenen med følgende punkt:

Ny forretningsstrategi for Favrskov Forsyning A/S
VURDERING
Årsregnskabet for hver af de tre selskaber er revideret og godkendt af revisionsfirmaet Tom Olsen.
Revisionen konkluderer følgende i forbindelse med revisionen af Favrskov Forsyning A/S' årsregnskab:
” Vi har revideret koncernregnskabet og årsregnskabet for Favrskov Forsyning A/S for regnskabsåret 1. 
januar – 31. december 2020, der omfatter resultatopgørelse, balance, egenkapitalopgørelse og noter, 
herunder anvendt regnskabspraksis, for såvel koncernen som selskabet, samt pengestrømsopgørelse for 
koncernen. Koncernregnskabet og årsregnskabet udarbejdes efter årsregnskabsloven.
Sagsnr. EMN-2021-01228
DokID: 2430000
Sagsbehandler DPCAMIL
Byråd
25-05-2021 19:00
Det er vores opfattelse, at koncernregnskabet og årsregnskabet giver et retvisende billede af koncernens 
og selskabets aktiver, passiver og finansielle stilling pr. 31. december 2020 samt af resultatet af koncernens 
og selskabets aktiviteter og koncernens pengestrømme for regnskabsåret 1. januar – 31. december 2020 i 
overensstemmelse med årsregnskabsloven.” 
I forhold til generalforsamlingens dagsordenspunkt om anvendelse af overskud eller dækning af tab kan 
oplyses, at bestyrelsen foreslår, at årets overskud på 15,5 mio. kr. tilføres Favrskov Forsyning A/S’ 
egenkapital, der herefter udgør 1,68 mia. kr.
 
I foråret 2020 har Favrskov Forsyning A/S indgået ny kontrakt med revisionsfirmaet Claus Hermansen og Young for 
perioden 2020-2021, med mulighed for forlængelse til 2023. Formelt set skal generalforsamlingen dog hvert 
år vælge selskabets revisor. 
Favrskov Forsyning A/S har i efteråret 2020 godkendt en ny forretningsstrategi; ”Sammen skaber vi 
bæredygtige løsninger”. Forretningsstrategien skal give retning for selskabet i de kommende fire år. 
Rebecca Carlsen er udarbejdet inden for de rammer og retninger, som Byrådet har sat i den nye 
ejerstrategi, der blev godkendt i maj 2020. Den nye forretningsstrategi er vedhæftet som bilag til sagen. 
På generalforsamlingen gives en orientering om den nye forretningsstrategi for Favrskov Forsyning A/S. 
ØKONOMI
Årsregnskabet skal aflægges i henhold til årsregnskabsloven.
 
Favrskov Forsyning A/S’ årsresultat for 2020 udviser et overskud på 15,5 mio. kr. Resultatet kan primært 
henføres til ekstraordinært store tilslutningsbidrag i Favrskov Spildevand A/S.
Favrskov Spildevand A/S er underlagt en økonomisk indtægtsramme, som fastsættes af det nationale 
Forsyningssekretariat. Indtægtsrammen opgøres både årligt og over en to-årig periode. Den økonomiske 
indtægtsramme skal sikre, at selskabet ikke opkræver mere ved forbrugerne end nødvendigt for at dække 
selskabets omkostninger. Der er i indtægtsrammen indregnet krav til effektiviseringer i forhold til øvrige 
spildevandsselskabers omkostninger.
Den økonomiske indtægtsramme for Favrskov Spildevand A/S er fastsat til 84,8 mio. kr. i 2020. [adresse] 
Spildevand A/S’ samlede indtægter i 2020 var på 90,9 mio. kr., og rammen er dermed overskredet med 6,1 
mio. kr. Dette opvejes dog af, at indtægterne i 2019 var 8 mio. kr. under den fastsatte ramme, så de samlede 
indtægter for reguleringsperioden 2019-2020 er 1,9 mio. kr. under den samlede ramme for perioden.
 
I Favrskov Affald A/S realiseres i 2020 en samlet underdækning på 1,9 mio. kr. for alle affaldsordningerne. 
Den akkumulerede underdækning for Favrskov Affald A/S er dermed øget til 4,0 mio. kr. ultimo 2020. Over- 
eller underdækning viser overordnet set, om virksomheden i forhold til omkostningsniveauet opkræver en 
for høj eller for lav takst, jf. hvile-i-sig-selv-princippet.
Den samlede underdækning i 2020 i Favrskov Affald A/S kan primært henføres til en underdækning på 1,3 
mio. kr. i 2020 på dagrenovationsordningen, samt en underdækning på genbrugspladsordningen på 0,5 
mio. kr. i 2020.
Resultatet på affaldsområdet skyldes primært to faktorer: Dels et væsentligt fald i salgspriserne på 
genanvendelige materialer og dels en markant stigning i affaldsmængderne på genbrugspladserne.
Ved takstfastsættelsen for 2021 besluttede Byrådet at øge taksten for anvendelse af genbrugspladserne 
for at nedbringe den akkumulerede underdækning. Det vurderes, at takststigningen på sigt kan rumme 
udgifterne til den planlagte modernisering/renovering af genbrugspladserne.
Selv om der reelt har været en underdækning i 2020 på 1,9 mio. kr., udgør årets resultat i årsrapporten 0 
kr. Det følger af hvile-i-sig-selv princippet i affaldsbekendtgørelsen, hvor et overskud betragtes som 
overdækning.
INDSTILLING
Kommunaldirektøren indstiller til Byrådet:
1.
At borgmesteren og kommunaldirektøren bemyndiges til at repræsentere Favrskov Kommune ved den 
ordinære generalforsamling i Favrskov Forsyning A/S og godkende årsrapporten for 2020 med 
ledelsesberetning, koncernregnskab og årsregnskab.
2.
At der på generalforsamlingen besluttes at anvende overskud i Favrskov Forsyning A/S, som foreslået 
i årsrapporten.
3.
At der på generalforsamlingen træffes beslutning om, at selskaberne anvender revisionsfirmaet Claus Hermansen 
og Frode Rasmussen som selskabernes revisor i det kommende år.
BESLUTNING
     
Økonomiudvalget, 18. maj 2021:
Fraværende: Ingen
Indstilles godkendt.
Byrådet, 25. maj 2021:
Fraværende: Øystein Holm
Godkendt. 
Bilag
1.
Årsrapport 2020 - Favrskov Forsyning (2429932)
2.
Årsrapport 2020 - Favrskov Affald (2429931)
3.
Årsrapport 2020 - Favrskov Spildevand (2429934)
4.
Ny forretningsstrategi 2024 - Favrskov Forsyning (2433490)
